open-index/open-wikipedia-markdown huggingface dataset:
Hildegunn Fossen-Mikkelsplass

**Hildegunn Fossen-Mikkelsplass**, (takođe *Hildegunn Mikkelsplass*) rođena 16. aprila 1969. u Sigdalu kao Hildegunn Fossen, je nekadašnja norveška biatlonka.

## Olimpijske igre 
Hildegunn Fossen je nastupila dva puta na olimpijskim igrama:  na ZOI 1992 i  ZOI 1994, ali nije osvojila medalju. Najbolji plasman u individualnim disciplinama joj je bilo 21. mjesto na ZOI 1994. u utrci na 15&nbsp;km, te četvrto mjesto u štafeti na 4 × 7,5&nbsp;km 1994. sa Ann-Elen Skjelbreid, Annette Sikveland i Elin Kristiansen.

## Svjetski kup 
Hildegunn Fossen je prvi put nastupila u Svjetskom kupu u sezoni 1988/1989. U prvom nastupu te sezone 26. januara 1989. godine u njemačkom Ruhpoldingu osvojila je 14-o mjesto u utrci na 15&nbsp;km, a dva dana kasnije deveto mjesto u utrci sprinta na 7,5&nbsp;km. Te je godine osvojila 25-o mjesto u ukupnom plasmanu, zauzevši jedno sedmo mjesto u utrci sprinta.

## Svjetska prvenstva 
Na Svjetskim prvenstvima u biatlonu, Hildegunn Fossen je nastupila devet puta u periodu 1990-1998. godine. Osvojila je ukupno četiri medalje i to dvije srebrne i dvije bronzane. Prvu srebrnu medalju osvojila je na SP 1994. u ekipnoj utrci sa Ann Elen Skjelbreid, Åse Idland i Anette Sikveland, zaostavši samo za 10&nbsp;sekundi iza bjeloruskog tima; Drugu srebrnu na SP 1998. u ekipnoj utrci sa Ann Elen Skjelbreid, Anette Sikveland i Liv Grete Skjelbreid. Bronzane medalje je takođe u timu osvojila na SP 1992. sa Synnøve Thoresen, Signe Trosten i Unni Kristiansen, a drugu u štafeti  × 7,5&nbsp;km u sastavu Ann-Elen Skjelbreid, Annette Sikveland i Gunn Margit Andreassen. Najbolji rezultat u pojedinačnoj konkurenciji bilo joj je šesto mjesto u sprintu na 7,5&nbsp;km na SP 1996. u njemačkom Ruhpoldinguu.

## Norveška prvenstva 
## Napomene 
## Reference 
## Vanjski linkovi 
* 
* 
* Zvanična banka podataka IBU-a

Kategorija:Norveški biatlonci
Kategorija:Rođeni 1969.
Kategorija:Biografije, Sigdal
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Osvajači medalja na Svjetskim prvenstvima u biatlonu
Kategorija:Norveški olimpijci u biatlonu
Kategorija:Živi ljudi
Bosnistika

**Bosnistika** je, u širem značenju, naučna disciplina koja s različitih gledišta (lingvističkog, arheološkog, historijskog, etnološkog, ekonomskog, političkog, kulturološkog i dr.) proučava Bosnu i Hercegovinu i njene stanovnike. U tom značenju katkad se koriste i nazivi *bosanske studije* i *bosnologija*. U užem značenju, to je disciplina koja se bavi proučavanjem jezičke i književne produkcije na području Bosne i Hercegovine. U tom značenju poznata je i kao *bosanska* ili *bosanskohercegovačka filologija*, te pripada slavistici.

## Također pogledajte 
* bosanskohercegovačka književnost
* bosanskohercegovačka kultura
* bosanski
* bosnizam
* srpskohrvatska književnost
* srpskohrvatski jezik


Kategorija:Slavistika
Kategorija:Bosna i Hercegovina
Ingulec

**Ingulec** (ukrajinski: **Інгулець**) je rijeka u središnjoj Ukrajini pritoka Dnjepra, duga 549 km. Površina riječnog sliva iznosi 14.870 km2. 

Rijeka izvire u Dnjeparskom gorju u blizini grada Kropivnickogo u ukrajinskoj Kirovogradskoj oblasti oko 30 kilometara od same rijeke Dnjepar sa kojom teče paralelno. Ingulec dalje teče kroz Dnjipropetrovsku  Mikolajivsku i Hersonsku oblast gdje se oko 30 km istočno od grada Hersona ulijeva u Dnjepar. 

Dok teče u blizini grada Krivi Rog, tok rijeke stvara mnoga mala ostrva, koja imaju bogatu vegetaciju. Međutim, vegetacija je ugrožena visokim nivoom onečišćenja rijeke, zbog obližnjih rudnika. 

Najveće pritoke Inguleca su: Saksahan' duga 144 km, Vysun' 195 km i Žovta duga 58 km.

## Vanjski linkovi 
* Inhulec, na encyclopedia.com

Kategorija:Rijeke u Ukrajini
Novi Sibir

**Ostrvo Novi Sibir** ili **Novaya Sibir** je najistočnije ostrvo Anžuovih ostrva, podgrupe Novosibirskih ostrva. Ostrvo se nalazi između Laptevskog i Istočnosibirskog mora. Veliko je približno 6,200&nbsp;km² i zbog toga zauzima 102. mjesto na spisku najvećih ostrva na svijetu. Prekriveno je tundra vegetacijom. Ostrvo je nisko sa visinom od 76 metara.

sa najvišom nadmorskom visinom od 76 metara. Administrativno pripada Republiki Saha.

## Historija 
Yakov Sannikov je bio prvi Evropljanin koji je došao na ostrvo 1806. godine. Otkrio ga je tokom jednih od svojih lovačkih ekspedicija financiranih od strane trgovaca Semyona i Leva Syrovatskya.

## Reference 
Kategorija:Ostrva u Rusiji
Kategorija:Anžuova ostrva
Sevdah TV

**Sevdah TV** je specijalizirani bosanskohercegovački muzički kanal namjenjen sevdahu. Kanal je osnovala kompanija TNT Group 2015. godine u Travniku.

Sevdah TV je dostupan preko kablovskih i IPTV sistema u cijeloj Bosni i Hercegovini i bivšoj Jugoslaviji (sa kanalima iz TNT Group: Kanal 6 HD, TNT KIDS TV, DP HD; radio: TNT Radio Travnik, TNT Radio Tuzla i Narodni Radio Zenica).

Sevdah TV je dostupan na kablovskoj televiziji TELINEA Bihać na kanalu 71 i EXE Net na kanalu 30 i na IPTV sistemu Moja TV na kanalu 171.

## Reference 
## Vanjski linkovi 
* Zvanična stranica
* Zvanična stranica TNT Group

Kategorija:Bosanskohercegovačke TV-stanice
Kategorija:TV-stanice osnovane 2015.
RTV Zenica

**RTV Zenica** je bosanskohercegovački javni televizijski kanal. Sjedište se nalazi u Zenici. RTV Zenica je regionalna televizija (osnovana 1995.) koja ima modernu opremu za emitovanje radijskih i televizijskih programa te audio i video produkcije.

RTV Zenica emitira vijesti, informativne, edukativne i dječije programe putem zemaljskih predajnika za područje Zenice i dijelova susjednih općina Zeničko-dobojskog i Srednjobosanskog kantona. Program RTV Zenice se emituje i putem kablovskih operatera, kao i putem interneta.

## Reference 
## Vanjski linkovi 
* Službena stranica kanala

Kategorija:Bosanskohercegovačke TV-stanice
Kategorija:TV-stanice osnovane 1995.
OSM TV

**OSM TV** je bosanskohercegovački komercijalni kanal sa sjedištem na Palama. Kanal je na srpskom jeziku. TV stanica je bila osnovana 1993. godine pod imenom *Otvorene Srpske Mreže.* Prema Regulatornoj agenciji za komunikacije Bosne i Hercegovine je službeno ime promjenjeno u OSM TV.
## Vanjski linkovi 
* Službena stranica kanala 
* Službena stranica Regulatorne agencije za komunikacije Bosne i Hercegovine

Kategorija:Bosanskohercegovačke TV-stanice
Kategorija:TV-stanice osnovane 1993.
Kategorija:Mediji na Palama
Televizija Kanal 3

**TV K3** ili **Televizija Kanal 3** je bosanskohercegovački komercijalni televizijski kanal sa sjedištem u Prnjavoru. K3 TV emituje 24 sata dnevno uključujući više od 5 sati svoje produkcije u 10 emisija koje su napravljene za želje i interese gledalaca. Kanal je na srpskom jeziku.

Televizija Kanal 3 je također dio Mreže TV. Kanal emituje TV serije, telenovele, filmove i zabavne emisije.

## Reference 
## Vanjski linkovi 
* Službena stranica kanala

Kategorija:Bosanskohercegovačke TV-stanice
Kategorija:Mediji u Prnjavoru
Ljahovska ostrva

**Ljahovska ostrva** (ruski: Ляховские острова, jakutski: Ляхов арыылара) su najjužnija grupa Novosibirskih ostrva u Arktičkom okeanu zapadne Rusije. Ostrva su dobila ime po Ivanu Lyakhovu koji jih je otkrio 1773. godine.
## Geografija 
Od kopna su odvojeni Laptevskim moreuzom (širokim 60 km), a od Anžuovih ostrva sa Sannikovim moreuzom (50 km). U grupi su dva veća ostrva i to su Veliko Ljahovsko ostrvo sa veličinom od 4.600 km² i Malo Ljahovsko ostrvo sa veličinom od 1.335 km²

Jugozapadno od Velikog Ljahovskog ostrva se nalazi malo ostrvce pod nazivom Ostrov Khopto-Terer.

Semyonovsko ostrvo je također bilo jedno od ostrva u grupi ali je nestalo nakon velike erozije. Prije nestanka je bio velik samo 4 km² što ga je činilo jednim od najmanjih ostrva u arhipelagu.

## Reference 
Kategorija:Ostrva u Rusiji
Kategorija:Ljahovska ostrva
BN Televizija

**BN Televizija** ili **BN TV** je bosanskohercegovačka komercijalna televizija sa sjedištem u Bijeljini, Bosna i Hercegovina. BN TV je dio televizijske kompanije koja je osnovana 5. maja 1998. godine. Na kanalu je uglavnom zastupljen srpski jezik te ćirlica. Na kanalu se emitiraju vijesti te politički i edukativni programi. Kanal je trenutno jedan od najgledanijih kanala u Republici Srpskoj.
## Trenutni raspored 
### Vijesti 
* *Dnevnik* - glavne novosti, sport i informacije o vremenu svaki dan u 16:00 (Dnevnik 1), 19:30 (Dnevnik 2) i oko 22:30 (Dnevnik 3)
* *Novosti* - kratke vijesti u 10:00 i 14:00
* *Danas u Srpskoj* - regionalne vijesti iz većih gradova Republike Srpske (u 18:00 od ponedeljka do petka)

### Razgovori 
* *Globalno* - je politički razgovor (srijedom u 8:30)
* *Crno na bijelo* - je politički razgovor sa gostima (utorkom u 9:00)
* *Puls* - je politički razgovor sa gostima i različnim temama (četvrtkom u 9:00)
* *Granica*
* *Ćirilica*

### Edukativni programi 
* *Jutarnji program* - (u 6:00 od ponedeljka do petka)
* *BN koktel* - muzički program sa folk glazbom i gostima
* *Kao kod svoje kuće*
* *Bez maske*
* *Subotom u 3*
* *Nedeljno popodne*
* *Balkanske prevare*
* *Ništa lično*

### Serije 
* Larin izbor - hrvatska serija 
* Ruža vjetrova - hrvatska serija
* Veliki Brat VIP 5 - reality show
* Raketni majmuni (Rocket Monkeys) - kanadska serija

## Reference 
Kategorija:Bosanskohercegovačke TV-stanice
Oblast Razgrad

**Oblast Razgrad** () jedna je od 28 oblasti u Bugarskoj. 
Nalazi se u sjeveroistočnom dijelu države, unutar regije Ludogorie i sastoji se od 7 općina.
Glavni i najveći grad je Razgrad, po kojem je i nazvana oblast, dok su drugi veći gradovi u oblasti: Isperih i Kubrat.

Oblast se prostire na teritoriji od 2.639,7&nbsp;km2 (2,37% od ukupne površine Bugarske) i peta je najmanja oblast. Prema podacima popisa stanovništva iz 2011. godine naseljavalo ju je 125.190 stanovnika.

Prema popisu stanovništva iz 2009. u oblasti je živjelo 132.740 stanovnika od čega je njih 30.631 ili 23,1% iznad 60 godina.

Prema popisu stanovništva iz 2011. u oblasti je živjelo 125.190 stanovnika pri čemu je etnički sastav mješovit sa blagom većinom koju čine Turci. Etnički se izjasnilo 114.475 osoba a sastav je sljedeći:
* Turci: 57.261  (50,02%)
* Bugari: 49.229 (43,00%)
* Romi: 5.719 (5,00%)
* ostali: 2.266 (1,98%)

Prema istom popisu skoro 10.000 stanovnika se etnički nije izjasnilo.

## Reference 
## Vanjski linkovi 
* Zvanični sajt Oblasti 

Razgrad
Kategorija:Oblast Razgrad
Loznica (čvor)

:

* Loznica (Bratunac), naselje u općini Bratunac
* Loznica (Višegrad), naselje u općini Višegrad

:

* Loznica (grad u Bugarskoj) - grad u Bugarskoj
* Loznica (općina u Bugarskoj) - općina u Bugarskoj

:

* Loznica (Bijelo Polje), grad u općini Bijelo Polje

:

* Loznica, naselje i općina u Mačvanskom okrugu
* Loznica (Čačak), naselje u općini Čačak
* Loznica (Valjevo), naselje u općini Valjevo
Artjom Dzjuba

**Artjom Dzjuba** (ruski: Артём Серге́евич Дзю́ба; Moskva, 22. august 1988.) je ruski nogometaš i reprezentativac. Od 2015. godine nastupa za FK Zenit Sankt Peterburg.

Seniorsku karijeru je započeo u najtrofejnijoj ruskoj ekipi FK Spartaku iz Moskve. Prvi nastup za ovu nogomentnu ekipu imao je 2006. godine. Imao je ukupno 166 nastupa uz postignuta 38 gola. Za nogometnu reprezentaciju Rusije prvi put je nastupio 2011. godine. Sa istom reprezentacijom učestvovao je na evropskom prvenstvu 2016. i svjetskom prvenstvu 2018.

## Klupska karijera 
Artjom Dzjuba je rođen u Moskvi, 22. august 1988. godine, od ukrajinskog oca i ruske majke. Pohađao je nogometnu školu Spartaka u Moskvi i počeo da igra za rezervne ekipe u 2005. godini. Za prvu ekipu Spartaka zaigrao je 2006. u utakmici ruskog kupa protiv FK Ural, zamijenivši Roman Pavliučenko u 85. minuti. U ruskoj Premijer ligi zaigrao je u 12. kolu protiv Saturna u Moskvi. Imao je osam nastupa u toj sezoni, ali nije postigao gol.

Dana 7. augusta 2009. godine, Artjom Dzjuba je potpisao ugovor sa Tom iz Tomsk na pozajmici do decembra 2009. U Premijer ligi Rusije 2013/14, Dzjuba je postigao 17 golova na posudbi u Rostovu.

Godine 2015. potpisao je za Zenit Sankt Peterburg gdje je proveo tri godine. Dana 31. januara 2018. godine, pridružio se Arsenalu Tula na posudbi za ostatak sezone 2017/18.

## Statistika karijere
### Klub
## Bilješke 
## Reference 
Kategorija:Rođeni 1988.
Kategorija:Živi ljudi
Kategorija:Biografije, Moskva
Kategorija:Ruski nogometaši
Kategorija:Nogometaši Spartak Moskve
Kategorija:Nogometaši Tom Tomska
Kategorija:Nogometaši Rostova
Kategorija:Nogometaši Zenit Sankt Peterburga
Kategorija:Nogometaši Arsenal Tule
Kategorija:Nogometaši Lokomotiv Moskve
Kategorija:Igrači na Evropskom prvenstvu u nogometu 2016.
Kategorija:Igrači na Svjetskom prvenstvu u nogometu 2018.
Kategorija:Igrači na Evropskom prvenstvu u nogometu 2020.
Kategorija:Zaslužni majstori sporta Rusije
Hadžifejzović

*Jusuf Hadžifejzović, bosanskohercegovački umjetnik
*Senad Hadžifejzović (rođ. 1962), bosanskohercegovački novinar

Kategorija:Bošnjačka prezimena
Ministarstvo za prostorno uređenje, građevinarstvo i ekologiju Republike Srpske

**Ministarstvo za prostorno uređenje, građevinarstvo i ekologiju Republike Srpske** je jedno od 16 ministarstava Vlade Republike Srpske, nadležno za urbanističku i ekološku politiku u tom entitetu. Sjedište ministarstva se nalazi u Administrativnom centru Vlade RS-a na Trgu Republike Srpske u Banjoj Luci, dok se na njegovom čelu trenutno nalazi Srebrenka Golić (SNSD).

## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo za urbanizam, građevinarstvo i zaštitu okoliša Republike Bosne i Hercegovine, a za ministra je tada imenovan Munir Jahić.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad prostornim uređenjem i okolišem dodijeljena je entitetima – Federaciji Bosne i Hercegovine i Republici Srpskoj – nakon čega su formirana odgovarajuća entitetska ministarstva.

## Nadležnosti 
Glavna osoba u Ministarstvu prostornog uređenja, građevinarstva i ekologije Republike Srpske je ministar ili ministrica prostornog uređenja, građevinarstva i ekologije RS, koji ima pravo na jednog sekretara i jednog pomoćnika.

Ministarstvo se bavi poslovima koji se odnose integralno planiranje i uređenje prostora na području Republike Srpske, zašta ministarstvo izrađuje odgovarajući prostorni plan. Pored toga, ministarstvo nadgleda i daje saglasnost za prostorne i urbanističke planove nižih nivoa vlasti (gradovi, općine, posebna područja). U njegovu nadležnost spada i revizija prostorno-planske dokumentacije, razvojnih planova i investiciono-tehničkih dokumentacija od posebnog interesa za Republiku Srpsku.

Ministarstvo se stara o sljedećim oblastima:

* Urbanističko planiranje i građenje
* Uređenje i proizvodnja građevinskih zemljišta, razvoj i usluge građevinarstva
* stambena izgradnja i finansiranje iste
* stambeno zadrugarstvo
* unapređenje životne sredine

U resornoj nadležnosti ministarstva se nalaze sljedeće javne institucije:

* Fond za zaštitu životne sredine Republike Srpske
* Republička direkcija za obnovu i izgradnju
*Nacionalni park Sutjeska
*Nacionalni park Kozara
* Javna ustanova Institut za urbanizam, građevinarstvo i ekologiju Republike Srpske Banja Luka

## Organizacija 
Ministarstvo za prostorno uređenje, građevinarstvo i ekologiju RS se sastoji od sljedećih organizacionih jedinica:

* Sekretarijat
* Resor za urbanizam i prostorno uređenje
* Resor za građevinarstvo
* Resor za zaštitu životne sredine
* Sektor za koordinaciju projekata, razvoj i evropske integracije

## Spisak ministara 
## Reference 
Prostorno uređenje, građevinarstvo i ekologiju
Oblast Krdžali

**Oblast Krdžali** () jedna je od 28 oblasti u Bugarskoj. 
Nalazi se u južnom dijelu države i graniči sa Grčkom. Sastoji se od 7 općina.
Glavni i najveći grad je Krdžali, po kojem je i nazvana oblast, dok su drugi veći gradovi u oblasti: Ardino, Krumovgrad i Momčilgrad.

Oblast se prostire na teritoriji od 3.209&nbsp;km2 (2,89% od ukupne površine Bugarske) i oblast je srednje veličine. Prema podacima popisa stanovništva iz 2011. godine naseljavalo ju je 152.808 stanovnika. Jedna je od bugarskih oblasti sa procentom urbanog stanovništva ispod 50% (prema podacima iz 2016. iznos urbanog stanovništva je bio 41%).

Prema popisu iz 2011. etnički sastav stanovništva bio je sljedeći (oko 22.000 stanovnika etnički se nije izjasnilo):

* Turci: 86.527 (66,16%)
* Bugari: 39.519 (30,22%)
* ostali i oni koji se nisu izjasnili: 4.735 (3,62%)

## Reference 
## Vanjski linkovi 
* Zvanični sajt Oblasti 

Krdžali
Kategorija:Oblast Krdžali
Ostaće okrugli trag na mestu šatre

***Ostaće okrugli trag na mestu šatre*** dvostruki je kompilacijski album pjevača i tekstopisca Đorđa Balaševića. Objavljen je 2002. u izdanju kuće Hard Rock Shop.

Naziv albuma odnosi se na stih iz pjesme "Odlazi cirkus" s istoimenog albuma iz 1980, koji je izdala grupa Rani mraz, čiji je Balašević bio član u to vrijeme.

Album donosi nove (uglavnom u akustičnom smislu) studijske verzije pjesama: "Marim ja...", "Ne volim januar", "Neki novi klinci", "Još jedna pesma o prvoj ljubavi", "Jednom su sadili lipu...", "Ole, Lole", "Pile moje, kako stvari stoje", "Protina kći", "Za treću smenu", "Ostaje mi to što se volimo", "Priča o Vasi Ladačkom", "Marina", "Život je više", "O, kako tužnih ljubavi ima" i "Lunjo". Pjesme koje su prvobitno objavljene na Balaševićevom albumu *Dnevnik starog momka* sadržavale su alternativne naslove: "Ljudmila" (objavljena kao "Noć kad je Tisa nadošla"), "Jaroslava" kao "Princezo, javi se", a "Eleonora" kao "Na Bogojavljensku noć".

## Spisak pjesama 
## Reference 
## Vanjski linkovi 
* Album *Rani mraz* na Discogsu
* Petar Janjatović, *EX YU ROCK enciklopedija 1960-2006*; 

Kategorija:Albumi iz 2002.
Kategorija:Albumi Đorđa Balaševića
Maracaibo (jezero)

mini|desno|220px|Jezero Maracaibo je djelimično spojeno sa okeanom.
**Jezero Maracaibo** (španski: *Lago de Maracaibo*) je veliko jezero na 
sjeverozapadu Venecuele. 
Ono je ujedno i zaljev, jer je preko tjesnaca Tablazo (širine 5,5&nbsp;km) na sjeveru, povezan sa Venezuelanskim zalivom i Karipskim morem.
U ovo jezero ulijevaju se brojne rijeke, od kojih je najveća Catatumbo. Sa površinom od 13.210&nbsp;km2 nekada je bilo najveće jezero u Južnoj Americi. Geološki zapis pokazuje da je to bilo pravo jezero u prošlosti i kao takvo je jedno od najstarijih jezera na našoj planeti staro 20-36 miliona godina.
Jezero Maracaibo je glavna pomorska ruta do luka Maracaibo i Cabimas. Okolni bazen Maracaibo sadrži velike rezerve sirove nafte, što čini jezero glavnim izvorom prihoda za Venecuelu. U ovom području živi skoro četvrtina od ukupnog broja stanovnika Venecuele. Iskopani kanal daje okeanskim brodovima pristup zaljevu. 8,7 kilometara dugačak most general General Rafael Urdaneta, koji je završen 1962. godine i koji se proteže duž uvale, jedan je od najdužih mostova na svijetu.

Vremenski fenomen poznat kao munje Catatumba na jezeru Maracaibo redovno proizvodi više munja nego bilo koje drugo mjesto na planeti.

## Hidrografija 
[thumb|250px|lijevo|Pogled na jezero Maracaibo iz [svemira.]]
Jezero Maracaibo je najveće prirodno jezero u Južnoj Americi, koje pokriva površinu od oko 13 300 km² 

## Reference 
## Vanjski linkovi 
* *Lake Maracaibo*, na britannica.com

Kategorija:Jezera u Južnoj Americi
Kategorija:Jezera u Venecueli
Vila Stefanija

**Vila Stefanija** nalazi se u ulici Mjedenica broj 5, u općini Centar u Sarajevu, Bosna i Hercegovina. Komisija za očuvanje nacionalnih spomenika, na sjednici održanoj od 8. do 11. septembra 2009. godine, donijela je odluku da se zgrada proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović, Ljiljana Ševo.
## Historija 
Mahala Mjedenica je osnovana već u prvoj polovini XVI stoljeća, i predstavljala je dio šire Mahale Nedžara hadži-Ibrahima. Ime „Mjedenica“ je slavenskog porijekla, i označava bronzu ali ima i druga značenja. Na jednom malom urbanističkom potezu, nalaze se historijske građevine iz svih perioda gradnje u Sarajevu.

Vila je projektovana i izgrađena 1911/12. godine, u skladu sa propisima Građevinskog reda iz 1893. godine, koji su postavili visoke standarde u pogledu primjene građevinskog materijala. Bila je individualni stambeni objekat porodice Jegger. Projektat vile u historicističkom duhu izradio je arhitekta Eduard Madurowicz, porijeklom iz Poljske. U tom periodu preovladavali su secesija i bosanski stil,. a gradnja u historicističkom duhu se nastavlja sve do tridesetih godina XX vijeka..

Vila je kao stambeni objekat služila velikoj porodici sa više domaćinstava, od kojih je svako bilo smješteno na jednoj etaži. Nakon završetka II svjetskog rata, izvršena je djelimična nacionalizacija objekta, i vila mijenja namjenu iz individualne stambene vile u objekat kolektivnog stanovanja. U svaku sobu vile useljena je po jedna porodica. Kasnije je vila preuređivana i prilagođena za dvije porodice.

Tokom zadnjeg rata u BiH, vila je oštećena i kasnije sanirana i rekonstruisana.
## Opis 
Tlocrtna osnova vile ima pravougaoni oblik dimenzija 18,68 m x 16,40 m. Spratnost objekta iznosi Podrum + Suteren + Prizemlje + Sprat + Potkrovlje + Tavan. Visina objekta na južnoj strani, iznosi 15,10 m, a na sjevernoj strani 21,60 m. Krov objekta predstavlja složenu kompoziciju sastavljenu od dvovodnog, trovodnog i četvorovodnog krova koji su ukomponovani u jedinstven sistem.

U pogledu oblikovanja fasada, objekat je rađen u historicističkom duhu u stilu neoromantizma. Fasade su završene bojenim malterom, s izuzetkom sjevernih vanjskih zidova podruma koji su obloženi grubim kamenim pločama.
## Literatura 
* Nedžad Kurto - Sarajevo 1492-1992, Oko, Sarajevo.
* B. Zlatar, M. Ganibegović, Š. Gavraović, V. Žujo. Sarajevo, ulice, trgovi, mostovi, parkovi i spomenici – općina Centar. Sarajevo: “Mediapress”, 2007.
## Reference 
## Vanjski linkovi 
* Vila Stefanija 

Kategorija:Nacionalni spomenici u Sarajevu
Kategorija:Građevine u Sarajevu
Mersin

**Mersin** je veliki grad i luka na mediteranskoj obali južne Turske. Dio je međugradske aglomeracije Metropolitanskog područja Adana-Mersin. Grad se nalazi u zapadnom dijelu geografske, kulturne i privredne regije Čukurova. Naziv je dobio po aromatičnoj biljci Mirsin iz porodice jagorčevina. Turski putopisac iz 17. vijeka Evlija Čelebija je zapisao da je na području grada postojao i klan pod nazivom Mersinoğullar.

Mersin je vrlo važan centar turske privrede i najveća turska luka. U Turskoj se ovaj grad naziva još i *Biser Mediterana* (turski: Akdeniz'in İncisi). Grad je bio domaćin Mediteranskih igara 2013. godine. Glavni je grad istoimene provincije.

Prema podacima iz 2014. godine u Mersinu je živjelo 915.703 stanovnika.

## Historija 
Prema arheološkim dokazima područje današnje Mersina naseljeno je još 9. milenijuma p.n.e. Iskopavanja koje je obavio John Garstang na brdu Yumuktepe dokaze o postojanju naselja datira u period od oko 6300. godine p.n.e. Prve utvrde su izgrađene oko 4500. godine p.n.e. ali je po svemu sudeći ovo područje napušteno između 350. i 300. godine p.n.e.

U narednim stoljećima, grad je postao dio mnogih država i civilizacija, uključujući Hetite, Asirce, Persijance, Grke, Seleukide i Ptolemejide. Tokom antičke Grčke, grad se zvao Zefirion i spominjali su ga mnogi antički autori. Osim prirodne luke i strateškog položaja duž trgovačkih puteva južne Anadolije, grad je profitirao od trgovine molibdenom iz susjednih rudnika Korejra. Antički izvori najkvalitetniji molibden pripisivali su okolini Mersina u kojem se također kovao i novac.

Područje je kasnije postalo dio rimske provincije Kilikija, koja je imala svoj glavni grad u Tarsusu, dok je obližnji Mersin bila glavna luka. Grad, čije je ime bilo latinizirano u Zefirium, preimenovan je u Hadrianopolis u čast rimskog cara Hadrijana.

Poslije smrti cara Teodosija I 395. godine i kasnije trajne podjele Rimskog carstva, Mersin je potpao u područje od kojeg će poslije nastati Bizantijsko carstvo.

Krajem Prvi svjetski rat 1918. godine, Mersin je okupiran od strane francuskih i britanskih trupa u skladu sa ugovorom u Sèvresu. Tokom Turskog rata za nezavisnost turska vojska je oslobodila grad 1920. godine. 1924. godine Mersin je postao provincija, a 1933. godine provincije Mersin i İçel su se spojile i formirale provinciju İçel (Veliki Mersin).

## Kultura 
Pošto se grad vijekovima nalazio na raskršćima, lokalna kultura je mješavina različitih civilizacija. U Mersinu se nalazi mnogo znamenitosti između ostalih to su: Državna opera i balet, četvrta najveća u državi, nekoliko muzeja od kojih je najpoznatiji Muzej Atatürk u Mersinu, Pomorski muzej Mersin i Muzej umjetnosti i skulptura Mersin, Neboder Mersin Ticaret Merkezi (izgrađen 1987. a koji je sa svoja 52 sprata (176,8 m) sve do 2000. bio najviša građevina u Turskoj), džamija Muğdat nazvana u čast ashaba Muhammeda Mikdada ibn Esveda kao i Velika džamija u Mersinu.

## Reference 
Kategorija:Gradovi u Turskoj
Kategorija:Mersin
Copa Libertadores

**Copa Libertadores** je nogometno klupsko takmičenje u kome učestvuju najbolji klubovi iz južnoameričkih nogometnih liga. Takmičenje se igra pod organizacijom CONMEBOL-a. Ovo je najvažnije klupsko nogometno takmičenje na kontinentu i ekvivalent je evropskoj Ligi prvaka.

Pobjednik ovog takmičenja ostvaruje pravo da učestvuje na Svjetskom klupskom prvenstvu u nogometu, koje okuplja svake godine najbolje nogometne klubove iz svih šest FIFA zona: UEFA, CONCACAF, CONMEBOL, AFC, CAF i OFC.

## Historija 
Takmičenje je osnovano 1960. godine. Prvi pobjednik Copa Libertadores je bio Peñarol koji je u finalu sa ukupnih 2-1 bio bolji od Club Olimpie. Sa sedam osvojenih titula Club Atlético Independiente je najuspješniji tim. Klubovi iz Argentine su ukupno 25 puta bili osvajači takmičenja.

Sistem takmičenja se mijenja kroz historiju u zavisnosti od broja učesnika koji se s vremenom povećavao. Na prvom takmičenju 1960. godine učestvovalo je sedam ekipa, već 1968. godine broj se povećavao na 20, 2001. godine na 32, 2004. godine na 36, dok je 2005. godine učestvovalo 38 ekipa.

## Nagradni fond 
## Uspjesi po državama 
## Najbolji strijelci
## Reference 
## Vanjski linkovi 
* Službena stranica

Kategorija:Copa Libertadores
Kategorija:Multinacionalne profesionalne sportske lige
CONCACAF Liga prvaka

**CONCACAF Liga prvaka** je nogometno klupsko takmičenje u kome učestvuju najbolji klubovi iz Sjeverne Amerike, Centralne Amerike i Kariba. Takmičenje se igra pod organizacijom CONCACAF-a. Ovo je najvažnije klupsko nogometno takmičenje na kontinentu. Zbog sponzorskog ugovora puni naziv takmičenja je **Scotiabank CONCACAF Liga prvaka**.

## Historija 
Takmičenje je osnovano 1962. godine pod nazivom Kup pobjednika. Prvi pobjednik ovog takmičenja je bila CD Guadalajara koja je u finalu sa ukupnih 6-0 bila bolji od Comunicaciones. 2008. godine mijenja naziv u CONCACAF Liga prvaka. Club América je sedam osvojenih titula najuspješniji tim takmičenja.

## Uspjesi po državama 
## Reference 
## Vanjski linkovi 
* Službena stranica

Kategorija:CONCACAF Liga prvaka
Kategorija:Multinacionalne profesionalne sportske lige
OFC Liga prvaka

**OFC Liga prvaka** je nogometno klupsko takmičenje u kome učestvuju najbolji klubovi iz Okeanije. Takmičenje se igra pod organizacijom OFC-a. Ovo je najvažnije klupsko nogometno takmičenje na kontinentu. Zbog sponzorskog ugovora puni naziv takmičenja je **Fiji Airways OFC Liga prvaka**.

## Historija 
Takmičenje je osnovano 1987. godine pod nazivom Prvenstvo Okeanije. Prvi pobjednik je bio Adelaide City koji je u finalu bio bolji od ekipe University-Mount Wellington. 2007. godine usvaja sadašnji naziv.

## Uspjesi po državama 
## Reference 
## Vanjski linkovi 
* Historija takmičenja

Kategorija:OFC Liga prvaka
Kategorija:Multinacionalne profesionalne sportske lige
Zakon i red

**Red i zakon** ili **red i mir**, (en. law and order) jest popularna parola, odnosno uz nju vezan ideološki koncept prema kome je glavni zadatak države da obezbijedi javnu bezbjednost, tj. fizičku sigurnost građana/podanika i njihove imovine, pri čemu se finansijski obziri ili ljudska i građanska prava moraju staviti u drugi plan. Kao glavno oruđe u ostvarenju tog cilja se koristi represija koju provode policija i pravosuđe kroz dosljednu primjenu strogih zakona odnosno teške kazne za njihove prekršitelje. Izraz *red i zakon* se u pravilu vezuje uz konzervativnu ideologiju, pokrete i stranke. Pristalice "zakona i reda", uglavnom iz redova desnice, tvrde da je zatvaranje najefikasnije sredstvo sprječavanja kriminala. Protivnici zakona i reda, uglavnom ljevičari, tvrde da je sistem teških krivičnih kazni u konačnici nedjelotvoran, jer se ne bavi temeljnim ili sistemskim uzrocima kriminala.

U širem smislu se izraz *red i zakon* koristi i u međunarodnoj politici, kao opravdanje za vojne intervencije u stranim državama, bilo da je riječ o tzv. "policijskim akcijama" protiv stvarne ili navodne subverzije treće strane kojima je svrha zaštititi "međunarodni poredak", bilo da je riječ o nastojanju da se uspostavi koliko-toliko efikasna vlast u propalim državama koje su došle u stanje anarhije.

## Također pogledajte 
* Policijska država
* Država dadilja
* Pax romana
* Pax americana

## Literatura 
* Flamm, Michael W (2007-02-13). Law and Order: Street Crime, Civil Unrest, and the Crisis of Liberalism in the 1960s. .
* Hameiri, Shahar (2009). "Governing disorder: The Australian Federal Police and Australia's new regional frontier". The Pacific Review. 22 (5): 549–574. doi:10.1080/09512740903329707.
* Niaz, Ilhan (Summer 2009). "The Debate on Law and Order and Development: Pakistani Elite's Orientations". Journal of South Asian and Middle Eastern Studies. 32 (4): 1–19.
* Platt, Anthony M. (1994). "The Politics of Law and Order". Social Justice. 21 (3) – via Questia.

Kategorija:Politika
Kategorija:Pravo
Oblast Pazardžik

**Oblast Pazardžik** () jedna je od 28 oblasti u Bugarskoj. 
Nalazi se u jugozapadnom dijelu države a sastoji se od 11 općina.
Glavni i najveći grad je Pazardžik, po kojem je i nazvana oblast, dok su drugi veći gradovi u oblasti: Velingrad, Peštera i Panagjurište.

Oblast se prostire na teritoriji od 4,456.9&nbsp;km2 (4 % od ukupne površine Bugarske) i oblast je srednje veličine. Prema podacima popisa stanovništva iz 2011. godine naseljavalo ju je 275.548 stanovnika
* Bugari: 206.110 (83,78%)
* Romi: 20.350 (8,27%)
* Turci: 14.062 (5,72%)
* ostali: 5.480 (2,23%)

## Reference 
## Vanjski linkovi 
* Zvanični sajt Oblasti

Pazardžik
Kategorija:Oblast Pazardžik
Major League Soccer

**Major League Soccer** je profesionalna nogometna liga, te predstavlja najviši nogometni rang u SAD-u. Osnovana je 1996. godine. Sezona traje od marta do oktobra. Trenutni prvak je Atlanta United. Sa 5 osvojenih titula LA Galaxy je najuspješniji klub lige.

## Format takmičenja
U ligi se takmiče 24 kluba, koja su podijeljena u dvije divizije (Istok i Zapad). Iz SAD-a je 21 klub dok su tri iz Kanade. Tim koji u regularnom dijelu sezone bude prvi na tabeli osvaja *Supporters Shield* trofej, dok *Kup MLS* osvaja pobjednik u finalu play-offa.

## Klubovi
## Prvaci
## Ugašeni klubovi
## Reference 
## Vanjski linkovi 
* Službena stranica

Kategorija:Osnivanja u 1996.
Kategorija:Nogometna takmičenja u Sjedinjenim Američkim Državama
Kategorija:Multinacionalne profesionalne sportske lige
Kneža (čvor)

* Kneža, naseljeno mjesto u Sloveniji
* Kneža (općina), općina u Bugarskoj
* Kneža (grad), grad u Bugarskoj
Oblast Pleven

**Oblast Pleven** () jedna je od 28 oblasti u Bugarskoj. 
Nalazi se u sjevernom dijelu države a sastoji se od 11 općina.
Glavni i najveći grad je Pleven, sedmi najveći grad u Bugarskoj. Drugi veći gradovi u oblasti: Červen Brjag, Levski, Kneža i Belene.

Oblast se prostire na teritoriji od 4.334&nbsp;km2 (oko 3,9 % od ukupne površine Bugarske) i oblast je srednje veličine. Prema podacima popisa stanovništva iz 2011. godine naseljavalo ju je 269.752 stanovnika i po tome je jedna od većih oblasti u državi.

Sa prosječnom gustinom od 62 stanovnika po km2 nešto je rjeđe naseljena u odnosu na nacionalni prosjek.

## Općine
Oblast se sastoji od 11 općina. U sljedećoj tabeli su dati nazivi i neki od osnovnih podataka o općinama (podaci iz 2009), između ostalog i centri općina (gradska naselja su podebljana).

## Reference 
## Vanjski linkovi 
* Zvanični sajt Oblasti

Pleven
Kategorija:Oblast Pleven
Ministarstvo privrede i preduzetništva Republike Srpske

**Ministarstvo privrede i poduzetništva Republike Srpske** je jedno od 16 ministarstava Vlade Republike Srpske, nadležno za podsticanje privrede tog entiteta. Sjedište ministarstva se nalazi u Administrativnom centru Vlade RS-a na Trgu Republike Srpske u Banjoj Luci, dok se na njegovom čelu trenutno nalazi Vjekoslav Petričević (NDP). 
## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo snabdijevanja i poduzetništva Republike Bosne i Hercegovine, a za ministra je tada imenovan Alija Delimustafić.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad tim oblastima dodijeljena je entitetima u Bosni i Hercegovini – Federaciji Bosne i Hercegovine i Republici Srpskoj. Krajem 2018. godine je, u okviru nove entitetske vlade Radovana Viškovića, formirano Ministarstvo privrede i poduzetništva Republike Srpske.  
## Nadležnosti 
Glavna osoba u Ministarstvu privrede i poduzetništva Republike Srpske je ministar privrede i poduzetništva RS-a.

Ministarstvo obavlja upravne i druge stručne poslove koji se odnose na industriju u Republici Srpskoj. To se odnosi na sljedeće djelatnosti:

* sakupljanje i primarna prerada industrijskih otpadaka
* podsticanje ulaganja u domaću industriju kroz podsticanje mjere: Podrška izgradnji i jačanju institucionalne infrastrukture za razvoj i promociju MSP i poduzetništva, podsticajna sredstva za istu, promocija izvoza i predlaganje mjera za pojednostavanje administrativnih procedura
* izrada i donošenje tehničkih propisa te njihovo usklašivanje sa standardima Evropske unije
* podsticanje i uređivanje zanatske djelatnosti te izrada informativno-analitičkih dokumenata iz ove oblasti
* podrška izgradnji poduzetničke i poslovne infrastrukture (poslovne zone, slobodne zone, inkubatori, tehnološki parkovi, inovacioni centri, klasteri i drugo)
* podrška razvoju ženskog i socijalnog poduzetništva, kandidovanje i učešće u projektima finansiranih iz sredstava EU i drugih izvora
* saradnja sa relevantnim institucionalnim i privrednim institucijama
* privlačenje stranih investicija kroz pripremu strategije i pravnog okvira, koordinaciju aktivnosti sa lokalnim samoupravama, postinvesticionu podršku i promovisanje privrednog potencijala
* vođenje baze podataka o stranim ulagačima i registra podsticaja u privredi
* i druge poslove utvrđene zakonom

U sastavu Ministarstva privrede i poduzetništva RS-a se nalazi Republički zavod za standardizaciju i metodologiju.

## Spisak ministara 
## Reference 
Privreda i poduzetništvo
Kategorija:Privreda Bosne i Hercegovine
Kirovogradska oblast

**Kirovogradska oblast** (ukrajinski:*Кіровоградська область*, *Kirovohrads’ka oblast’;*, *Kirovohradshchyna*) je administrativna oblast koja se nalazi se u središnjoj Ukrajini. Nastala je 10. januara 1939. godine, kao dio Ukrajinske Sovjetske Socijalističke Republike. Upravno središte oblasti je grad Kropivnicki.

## Geografija 
Kirovogradska oblast ima ukupnu površinu 24.588&nbsp;km2 te je 15 oblast po veličini. Prema popisu stanovništva iz 2001. godine u ovoj oblasti živi 1.133.100, te je prema broju stanovnika 25 oblast po veličini u Ukrajini. 682.100 (60,2%) stanovnika živi u urbanim područjima, dok 451.100 (39,8%) stanovnika živi u ruralnim područjima.

Kirovogradska oblast graniči na sjeveroistoku sa Poltavskom oblasti, na istoku sa Dnjipropetrovskom oblasti, na sjeveru sa Čerkaškom oblasti, na istoku sa Viničkom i Odeškom oblasti, te na jugu sa Mikolajivskom oblasti.

## Stanovništvo 
Ukrajinci su najbrojniji narod u oblasti i ima ih 1.014.600 što je 90,1% od ukupnoga stanovništva oblasti
* Ukrajinci: 90,1%
* Rusi: 7,5%
* Moldavci: 0,7%
* Bjelorusi: 0,5%
* Mađari: 0,3%
* Bugari: 0,2%
* Jevreji: 0,1%
* ostali: 0,6%

Ukrajinskim jezikom kao materinjim govori 88,9%, stanovništva , dok ruskim jezikom kao materinjim govori 3,5% stanovništva.
 
## Administrativna podjela 
Kirovogradska oblast se dijeli na 4 rajona. Također, ova oblast ima i 26 malih gradova i 1.015 naselja.

## Reference 
Kategorija:Oblasti u Ukrajini
Kategorija:Države i teritorije osnovane 1939.
Major League Soccer 2019.

**Major League Soccer 2019.** je bila 24. sezona MLS-a. Regularni dio sezone je trajao od 2. marta do 6. oktobra. Playoff je počeo 19. oktobra, a finale MLS kupa se igralo 10. novembra.

Los Angeles je osvojio ''Supporters' Shield* dok je Seattle Sounders bio pobjednik *MLS kupa*. Najbolji strijelac lige je bio Carlos Vela sa 34 postignuta pogotka.

## Format
U ligi se takmiče 24 kluba podijeljena u dvije divizije. U regularnom dijelu sezone se igraju 34 kola. Prvoplasirani timovi konferencija na kraju regularnog dijela ostvaruju plasman u polufinale play-offa dok timovi od drugog do sedmog mjesta igraju četvrtfinale play-off. Pobjednici play-offa igraju meč za titulu *MLS kupa*.

## Klubovi
## Tabela
### Istočna konferencija
### Zapadna konferencija
## MLS kup
### Prva runda 
*Utakmice su odigrane 19. i 20. oktobra.*

### Četvrtfinale - Polufinala konferencija 
*Utakmice su odigrane 23. i 24. oktobra.*

### Polufinale - Finala konferencija 
*Utakmice su odigrane 29. i 30. oktobra.*

### Finale 
*Utakmica je odigrana 10. novembra.''

## Najbolji strijelci
## Reference 
## Vanjski linkovi 
* Službena stranica

Kategorija:Sezone MLS-a
Atlanta United FC

**Atlanta United FC** jest profesionalni nogometni klub iz SAD-a. Nalazi se u Atlanti, savezna država Georgia. Takmiči se u Major League Soccer.

## Historija
Klub je osnovan 16. aprila 2014. godine. Član MLS-a postaje 2017. godine. Domaće utamice igra na stadionu *Mercedes-Benz* čiji je kapacitet 42.500 gledalaca. U svojoj prvoj sezoni osvaja četvrto mjesto u Istočnoj konferenciji, odnosno četvrto mjesto prema kompletnoj tabeli. U MLS kupu je ispada od ekipe  Columbus Crew SC. Naredne sezone osvaja drugo mjesto. U play-offu je bio bolji od ekpe New York City FC, te potom od New York Red Bullsa. U finalnoj utakmici je sa 2-0 savladao Portland Timbers.

Atlanta ima podršku četiri navijačke grupe: *Terminus Legion*, *Resurgence*, *Footie Mob*, i *the Faction*. Službene boje kluba su crvena i crna. Vlasništvo nad klubom ima *AMB Sports & Entertainment* na čijem se čelu nalazi američki biznismen *Arthur Blank*.

## Uspjesi
## Bivši igrači
* Carlos Carmona
* Kenwyne Jones
* Greg Garza
* Miguel Almirón

## Reference 
## Vanjski linkovi 
* Službena stranica

Kategorija:Nogometni klubovi u SAD-u
Kategorija:Nogometni klubovi osnovani 2014.
Biatlon na Evropskom zimskom olimpijskom festivalu mladih 2019.

Takmičenja u biatlonu na Evropskom zimskom olimpijskom festivalu mladih 2019. održana su od 12-15. februara u Centru za nordijsko skijanje Dvorišta na Palama.

## Termini 
## Države učesnice 
## Rezultati 
### Muškarci 
### Žene 
### Mješovito 
## Bilans medalja 
## Napomene
## Reference 
## Vanjski linkovi 
Kategorija:2019. u Bosni i Hercegovini
Kategorija:2019. u biatlonu
Kategorija:Sportska takmičenja u Bosni i Hercegovini
Kategorija:Biatlon u Bosni i Hercegovini
Kategorija:Evropski zimski olimpijski festival mladih 2019.
Kategorija:Biatlon na Evropskom zimskom olimpijskom festivalu mladih 2019.
Dnjipropetrovska oblast

**Dnjipropetrovska oblast** (ukrajinski:*Дніпропетровська область*, *Dnipropetrovs’ka oblast*, *Dnipropetrovshchyna*, ) je administrativna oblast koja se nalazi u središnjoj Ukrajini. Nastala je 27. februara 1932.godine, a upravno središte ove oblasti je grad Dnjipro.
Jedno je od najznačajnijih privrednih područja, sa većim gradovima poput: Dnjipro, Krivij Rih, Nikopol i Kamjanske (bivši Dnjiprodžeržinsk).

## Geografija 
Dnjipropetrovska oblast ima ukupnu površinu 31.914&nbsp;km2, te je druga oblast po veličini. Prema popisu stanovništva iz 2001. godine tu je živjelo 3.567.600 stanovnika, te je prema broju stanovnika druga oblast po brojnosti u Ukrajini. 2.960.300 (83%) stanovnika živi u urbanim područjima, dok 607.300 (17%) stanovnika živi u ruralnim područjima.

Dnjipropetrovska oblast graniči na sjeveru sa Poltavskom i Harkivskom oblasti, na istoku sa Donjeckom oblasti, na zapadu sa Mikolajivskom i Kirovogradskom oblasti, te na jugu sa Černigivskom i Zaporiškom oblasti.

## Stanovništvo 
Ukrajinci su najbrojniji narod u oblasti i ima ih 2.825.800 što je 79,3% od ukupnoga stanovništva oblasti.
* Ukrajinci: 79,3%
* Rusi: 17,6
* Bjelorusi: 0,8%
* Jevreji: 0,4%
* Armenci: 0,3%
* Azeri: 0,2%
* Moldavci: 0,12%
* ostali:

Ukrajinskim jezikom kao materinjim govori 67%, stanovništva , dok ruskim jezikom kao materinjim govori 32% stanovništva.
 
## Administrativna podjela 
Dnjipropetrovska oblast dijeli sa na 7 rajona, i 20 gradova, također oblast ima i 45 mali gradova i 1.438 naselja.

## Vanjski linkovi 
* Dnjipropetrovska Oblast, na ukraine.com

## Reference 
Kategorija:Oblasti u Ukrajini
Kategorija:Države i teritorije osnovane 1932.
Pico Bolívar

**Pico Bolívar** najviša je planina u Venecueli, visoka 4.978 m. Smještena je u saveznoj državi Méridi, a vrh joj je trajno prekriven mladim, zrnatim snijegom i trima malim lednicima; oni su počeli nestajati s godinama i pretpostavlja se da bi do 2020. trebali potpuno nestati, što bi Venecuelu učinilo prvom andskom zemljom bez zaleđenog područja.

center|500px|mini|Poređenje lednika na Pico Bolívaru iz 1950. i 2011; rastapanje je uočljivo
Prvi uspon na vrh dogodio se 1935, a izveli su ga Enrique Bourgoin, H. Márquez Molina i Domingo Peña. Danas se na nj može doći samo pješke; Meridska uspinjača, najviša uspinjača na svijetu, vozi samo do Pico Espeja, odakle se put mora nastaviti pješke. Planina se ranije nazivala **La Columna**; godine 1925. pisac Tulio Febres Cordero predložio je da se planina preimenuje u čast revolucionara Simóna Bolívara. Preimenovanje je službeno provedeno 30. decembra 1934.

## Vanjski linkovi 
* Pico Bolivar  na *britannica.com*
* Pico Bolivar na *Alluring Worldu*

Kategorija:Najviši vrhovi država
Kategorija:Planine u Venecueli
DC United

**DC United** jest profesionalni nogometni klub iz SAD-a. Nalazi se u Washington, D.C.. Takmiči se u Major League Soccer.

## Historija
Klub je osnovan 15. juna 1994. godine. Prvu ligašku utakmicu je odigrao 6. aprila 1996. godine protiv ekipe San Jose Clash na stadionu *Spartan* u San Joseu. U prvim sezonama lige *DC United* je bio najuspješniji od svih timova MLS-a. U prvoj sezoni osvaja MLS kup da bi naredne sezone osvojio oba trofeja (*MLS kup* i ''Supporters' Shield*). 1998. godine osvaja CONCACAF Ligu prvaka nakon što je u finalu bio bolji od meksičke ekipe Club Toluca sa 1-0. Ukupno je četiri puta bio osvajač *MLS kupa*, isto toliko puta je osvajao *Supporters' Shield*.

Od 1996. do 2017. godine klub je igrao na stadionu *Robert F. Kennedy Memorial*. 2018. godine prelazi na *Audi Field* čiji je kapacitet 20.000. Najveći rivali kluba su New York Red Bulls i Philadelphia Union. Vlasnik kluba je kompanija *DC United Holdings*.

## Uspjesi
## Treneri
* Bruce Arena *(1996-1998)*
* Thomas Rongen *(1999-2001)*
* Ray Hudson *(2002-2003)*
* Piotr Nowak *(2004-2006)*
* Tom Soehn *(2007-2009)*
* Curt Onalfo *(2010)*
* Ben Olsen *(2010-trenutno)''

## Reference 
## Vanjski linkovi 
* Službena stranica

Kategorija:Nogometni klubovi u SAD-u
Kategorija:Nogometni klubovi osnovani 1994.
Agata, Samuilova supruga

158px|mini|Agatin sin, car Gavril. Srednjovjekovna minijatura.
**Agata** (grčki Άγάθη, bugarski Агата; 10. vijek) bila je supruga bugarskog cara Samuila, kojeg se često naziva i makedonskim carem. Agatin otac bio je Ivan Chryselios (Ἰωάννης Χρυσήλιος), lord Drača te je vjerovatno da je Agata rođena u Larisi.

Agata se udala za Samuila, ali nije poznato kada. Ovo su njihova djeca:
*Gavril Radomir, car Bugarske;
*Miroslava Bugarska.

Agata je vjerovatno umrla prije 998.

## Popularna kultura 
*Dimitar Talev pomenuo je Agatu u svom romanu *Samuil*.
## Reference 
Kategorija:Supružnici bugarskih vladara
Major League Soccer 1996.

**Major League Soccer 1996.** je bila prva sezona MLS-a. Sezona je počela 6. aprila utakmicom između  San Jose Clash i DC Uniteda. Play-off se igrao od 24. septembra do 20. oktobra. Osvajač ''Supporters' Shield* je bio Tampa Bay Mutiny, dok je pobjednik *MLS kupa* bio DC United. Najbolji strijelac lige je bio Roy Lassiter sa 27 golova.

## Format
Takmičilo se deset ekipa koje su bile podijeljene u dvije divizije. Najbolji tim na kraju regularnog dijela sezone je osvojio trofej *Supporters' Shield*. Po četiri tima iz obje divizije na kraju regionalnog dijela sezone su igrali play-off za pobjednika *MLS kupa''.

## Klubovi
## Tabela
### Istočna konferencija
### Zapadna konferencija
### Ukupna tabela
## MLS kup
### Četvrtfinale 
### Polufinale 
### Finale 
## Najbolji strijelci
## Reference 
## Vanjski linkovi 
* Službena stranica

Kategorija:Sezone MLS-a
Major League Soccer 1998.

**Major League Soccer 1998.** je bila treća sezona MLS-a. Chicago Fire i Miami Fusion su postali novi članovi lige. Chicago Fire je osvojio *MLS kup*, dok je Los Angeles Galaxy bio osvajač ''Supporters' Shielda*. Najbolji strijelac lige je bio Stern John sa 26 golova.

## Format
Takmičilo se 12 ekipa koje su bile podijeljene u dvije divizije. Najbolji tim na kraju regularnog dijela sezone je osvojio trofej *Supporters' Shield*. Po četiri tima iz obje divizije na kraju regionalnog dijela sezone su igrali play-off za pobjednika *MLS kupa''.

## Klubovi
## Reference 
## Vanjski linkovi 
* Službena stranica

Kategorija:Sezone MLS-a
Oblast Sofija

**Oblast Sofija** () jedna je od 28 oblasti u Bugarskoj. 
Nalazi se u zapadnom dijelu države a sastoji se od 22 općina i oblast je sa najvećim brojem općina.
Nazvana je prema glavnom gradu Bugarske Sofiji a specifična je po tome što oblast uopće ne obuhvata teritoriju glavnog grada. 
Drugi veći gradovi u oblasti: Samokov, Botevgrad Ihtiman, Etropole i Kostinbrod.

Graniči sa oblastima: Pernik, Ćustendil, Blagoevgrad, Pazardžik, Plovdiv, Loveč, Vraca, Montana i Oblast glavnog grada.

Oblast se prostire na teritoriji od 7.059&nbsp;km2 (6,35% od ukupne površine Bugarske) i druga je po veličini bugarska oblast. Prema podacima popisa stanovništva iz 2011. godine naseljavalo ju je 247.489 stanovnika i po tome je jedna od većih oblasti u državi.

Sa prosječnom gustinom od 34 stanovnika po km2 jedna je od najrjeđe naseljenih oblasti.

## Općine 
Oblast se sastoji od 22 općina. U sljedećoj tabeli su dati nazivi i neki od osnovnih podataka o općinama (podaci iz 2009), između ostalog i centri općina (gradska naselja su podebljana). 

## Reference 
## Vanjski linkovi 
* Zvanični sajt Oblasti

Sofija
Kategorija:Oblast Sofija
Laptevski moreuz

mini|Karta koja pokazuje lokaciju Laptevskog moreuza.
**Laptevski moreuz** ili **Moreuz Dimitrija Lapteva** je moreuz sa širinom od 60 km u Rusiji. Razdvaja Veliko Ljahovsko ostrvo od Ljahovskih ostrva i spaja Laptevsko more na zapadu sa Istočnosibirskim morem na istoku. Dobio je ime po ruskom istraživaču Dimitryu Laptevu koji je moreuz otkrio 1740.

## Karakteristike 
Moreuz je dužine oko 115 km i širine od 50 do 61 km s dubinom između 11 i 16 metara. Do početka 19. vijeka, u moreuzu se nalazilo ostrvo Diomede, koje se sastojalo od leda sa komadima zemlje koje se nakon odmrzavanja pretvorilo u podvodni greben. 

## Reference 
Kategorija:Moreuzi u Rusiji
Kategorija:Moreuzi u Istočnosibirskom moru
Kategorija:Moreuzi u Laptevskom moru